Jean-François Fortin Tam
nekohayo@gmail.com

Creative Commons Share Alike 3.0

# Προρυθμίσεις

Και ο διάλογος ρυθμίσεων έργου και ο διάλογος απόδοσης επιτρέπουν την αποθήκευση προρυθμίσεις για μεταγενέστερη χρήση. Αν αντιμετωπίζετε συχνά το ίδιο είδος ρυθμίσεων έργου, με διαφορετικές κάμερες ή συσκευές προορισμού για απόδοση, μπορεί να θελήσετε να δημιουργήσετε προσαρμοσμένες προρυθμίσεις.

Ενώ οι ρυθμίσεις έργου αφορούν τις ίδιες με τις καθολικές ρυθμίσεις (όπως ανάλυση, ρυθμός λήψεων, αναλογία διαστάσεων και αριθμό ηχητικών καναλιών), οι προρυθμίσεις απόδοσης αφορούν κωδικοποιητές-αποκωδικοποιητές και περιορισμούς συσκευών (για παράδειγμα, μια συσκευή χειρός ή μια τηλεόραση μπορεί να έχει μια μέγιστη ανάλυση οθόνης και ρυθμό λήψεων, που δεν συμβαίνει αναγκαστικά αν εξάγετε σε έναν φορητό υπολογιστή ή έναν ιστότοπο). Ως τέτοιες, οι προρυθμίσεις στον διάλογο απόδοσης σχετίζονται με τις ρυθμίσεις του έργου, αλλά διέπουν διαφορετικά πράγματα.

Στις ρυθμίσεις έργου, οι προρυθμίσεις βίντεο και ήχου είναι ανεξάρτητες μεταξύ τους.

# Δημιουργία και επεξεργασία προρυθμίσεων

Για δημιουργία μιας προρύθμισης:

Αλλάξτε τις ρυθμίσεις κατά την επιθυμία σας.

Πατήστε το κουμπί Προσθήκη.

Δώστε στην προρύθμιση ένα μοναδικό όνομα: ενώ η προρύθμιση επιλέγεται στη λίστα, πατήστε στο όνομά της για εναλλαγή της κατάστασης επεξεργασίας. Όταν τελειώσετε, πατήστε το πλήκτρο Εισαγωγή.

Για την επεξεργασία μιας προρύθμισης:

Επιλέξτε την προρύθμιση σας στη λίστα των υπαρχουσών προρυθμίσεων.

Αλλάξτε τις ρυθμίσεις κατά την επιθυμία σας.

Πατήστε το κουμπί Αποθήκευση.

Για την αφαίρεση μιας προρύθμισης, επιλέξτε την απλά στη λίστα προρυθμίσεων και πατήστε το κουμπί Αφαίρεση.

Μερικές προρυθμίσεις παρέχονται από προεπιλογή και δεν μπορούν να αφαιρεθούν.

# Παράβλεψη προρυθμίσεων

Οι προρυθμίσεις είναι εκεί για εξοικονόμηση χρόνου και μείωση συνθετότητας. Οι προχωρημένοι μπορούν να διαλέξουν να τις αγνοήσουν απλά και να ορίσουν καθετί χειροκίνητα· η προρύθμιση "χωρίς προρύθμιση" είναι μια ειδική προρύθμιση που αποθηκεύει αυτόματα τις αλλαγές τους άμεσα στο αρχείο του έργου.

# Όριο ανάλυσης μιας προρύθμισης απόδοσης

Αν θέλετε να κάνετε μια προρύθμιση με μια σταθερή μέγιστη ανάλυση, χρειάζεστε την επεξεργασία του αρχείου προρύθμισης με έναν επεξεργαστή κειμένου. Τα αρχεία προρυθμίσεων αποθηκεύονται τυπικά στο ~/.local/share/pitivi/· αφού πολλές συσκευές δεν έχουν μέγιστη ανάλυση, ο λόγος πλάτος/ύψος ορίζεται σε 0 (απεριόριστο) από προεπιλογή. Μπορείτε να αλλάξετε αυτές τις τιμές στη μέγιστη ανάλυση της συσκευής προορισμού σας.